หุ้นโซลปิดลบ 0.13% เหตุตลาดหุ้นจีนอ่อนแรง
หุ้นโซลปิดลบ 0.13% เหตุตลาดหุ้นจีนอ่อนแรง
16 ส.ค. 2559

ดัชนีคอมโพสิตตลาดหุ้นเกาหลีใต้ปิดลบในวันนี้ โดยดัชนีคอมโพสิตตลาดหุ้นเกาหลีใต้ (KOSPI) ลดลง 2.71 จุด หรือ -0.13% ปิดที่ 2,047.76 จุด เนื่องจากนักลงทุนต่างได้ลดการซื้อหุ้น หลังจากตลาดหุ้นจีนปรับตัวลง ขณะที่เงินวอนแข็งค่าเมื่อเทียบดอลลาร์สหรัฐ
สำหรับข้อมูลเศรษฐกิจเกาหลีใต้ที่มีการเปิดเผยในวันนี้ สำนักงานศุลกากรของเกาหลีใต้ (KCS) ระบุว่า เกาหลีใต้มียอดเกินดุลการค้าติดต่อกันเป็นเดือนที่ 54 ในเดือนก.ค. เนื่องจากยอดนำเข้าปรับตัวลงมากกว่ายอดส่งออก
ทั้งนี้ ยอดเกินดุลการค้าเดือนก.ค.อยู่ที่ 7.6 พันล้านดอลลาร์ ทำสถิติเกินดุลการค้าติดต่อกันอย่างต่อเนื่องมาตั้งแต่เดือนก.พ. 2555 